KOMMISSIONENS FORORDNING (EF) Nr. 332/95 af 17. februar 1995 om fastsættelse som en overgangsforanstaltning af de priser og beløb i ecu, der anvendes i sukkersektoren i perioden 1. februar til 30. juni 1995, og som justeres med justeringsfaktoren i artikel 13 i forordning (EØF) nr. 3813/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 12 og artikel 13, stk. 1,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (3), senest ændret ved Kommissionens forordning (EF) nr. 283/95 (4), og
ud fra følgende betragtninger:
Ifølge artikel 13, stk. 2, i forordning (EØF) nr. 3813/92 multipliceres de i ecu fastsatte priser og beløb, hvis modværdi i national valuta pr. 31. januar 1995 justeres med den i forordningen fastsatte justeringsfaktor på 1,207509, med denne faktor for at opretholde disse prisers og beløbs niveau i national valuta efter afskaffelsen af justeringsfaktoren for faste valutaer;
ræsonnementet bag de hidtidige beregningsregler bør i videst muligt omfang følges, så den fine balance mellem priserne og beløbene inden for sukkersektoren, som selvfinansieringsordningen inden for denne sektor har medført, kan opretholdes; derfor og for at opnå en ensartet anvendelse af de pågældende priser og beløb i hele Fællesskabet fra den 1. februar 1995 bør disse som en overgangsforanstaltning fastsættes utvetydigt efter justeringen med den pågældende justeringsfaktor og offentliggøres for den resterende del af produktionsåret 1994/95;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Priserne og visse beløb, der er fastsat i ecu for produktionsåret 1994/95 i sukkersektoren, er efter anvendelse af justeringsfaktoren i artikel 13, stk. 2, i forordning (EØF) nr. 3813/92 lig med de i bilaget anførte for perioden 1. februar til 30. juni 1995.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. februar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. februar 1995.